{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog Zakona o izmjenama Zakona o strancima, s konačnim prijedlogom zakona"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Agencija za mobilnost i programe Europske unije","PRIJEDLOG ZAKONA O IZMJENAMA ","U svrhu olakšavanja mobilnosti i pojednostavnjenja postupka podnošenja zahtjeva za odobrenje privremenog boravka u svrhu istraživanja, predviđenog za reguliranje boravka i rada istraživača državljana trećih zemalja, predlažemo u Zakon o strancima uvrstiti odredbu koja bi i hrvatskim poslodavcima omogućila podnošenje zahtjeva za odobrenje privremenog boravka u svrhu istraživanje. Naime, u Republiku Hrvatsku dolazi znatan broj istraživača državljana trećih zemalja koji – temeljem ugovora o gostovanju – zasnivaju radni odnos s hrvatskim poslodavcem te rade na međunarodnim znanstveno-istraživačkim projektima. Člankom 58. stavak 2. Zakona o strancima predviđena je mogućnost podnošenja zahtjeva za odobrenje privremenog boravka u svrhu istraživanja samo za istraživače državljane trećih zemalja, no ne i za njihove poslodavce, što ponekad dovodi do situacije da istraživači državljani trećih zemalja borave duže razdoblje u Republici Hrvatskoj bez mogućnosti početka rada. S druge strane, mogućnost da poslodavac, umjesto državljanina treće zemlje, podnese zahtjev za izdavanje dozvole za boravak i rad predviđena je člankom 90. stavak 1. Zakona o strancima čime se znatno olakšava i pojednostavnjuje dolazak istraživača državljana trećih zemalja u Republiku Hrvatsku koji na ovaj način ne moraju provoditi duže razdoblje u Republici Hrvatskoj dok čekaju samo odobrenje boravka i rada.","Primljeno na znanje","Zakonom o izmjenama Zakona o strancima, s Konačnim prijedlogom Zakona mijenjaju se prekršajne odredbe kojima je propisano sankcioniranje pravnih i fizičkih osoba za ponašanja suprotna odredbama toga Zakona odnosno iznosi novčanih kazna izraženi u kunama zamjenjuju se iznosima izraženim u eurima.\nPrijedlog će biti razmotren prilikom sljedećih izmjena odnosno dopuna Zakona o strancima."]